 **Ministerul Mediului**

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

8112/I/11.12.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**Tătar Sandor**

cu sediul/domiciliul în comuna Ciceu, sat Ciceu, nr. 298/A, înregistrată la Agenţia Pentru Protecţia Mediului Harghita cu nr. 8112 din 05.11.2018, în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 11.12.2018, că proiectul **“*Construire casă de locuit*”** propus a fi realizată în intravilanul comunei Mihăileni, sat Nădejdea, nr. 286, **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se situează în situl de importanță comunitară ROSCI0323 „Munții Ciucului” și în aria de protecţie specială avifaunistică ROSPA0034 „Depresiunea și Munții Ciucului”
2. amplasamentul proiectului se află în intravilanul localității Nădejdea
3. proiectul ocupă temporar un procent neînsemnat de teren din situl de importanță comunitară, habitatul 6520 - Fănețe montane, iar efectele asupra avifaunei ocrotite vor fi neînsemnate
4. în vecinătatea amplasamentului există habitate ocrotite enumerate în Formularul standard pentru ROSCI0323 „Munții Ciucului” și ROSPA0034 „Depresiunea și Munții Ciucului”
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* nu se vor tăia arbori de pe amplasamentul studiat

**Condiţiile de realizare a proiectului:**

* racordarea la sistemul centralizat de canalizare max. 6 luni după realizarea acestuia
* respectarea prevederilor Planurilor de Management pentru ROSCI0323 „Munții Ciucului” și ROSPA0034 „Depresiunea și Munții Ciucului” după elaborarea și aprobarea acestora

Proiectul propus nu necesită parcurgerea celorlalte etape ale procedurii de evaluare adecvată.

**ŞEF SERVICIU C.F.M.,** ing. Szabó Szilárd

Întocmit, geogr. Mihály István